ราชวงศ์ที่สิบเก้าแห่งอียิปต์

**ราชวงศ์ที่สิบเก้าแห่งอียิปต์** หรือที่เรียกว่า **ราชวงศ์แรเมซีส** จัดเป็นราชวงศ์ลำดับที่สองในสมัยช่วงราชอาณาจักรใหม่ของอียิปต์โบราณ ซึ่งปกครองนับตั้งแต่ 1292 ปีก่อนคริสตกาล ถึง 1189 ปีก่อนคริสตกาล นอกจากนี้ ราชวงศ์ที่สิบเก้าและราชวงศ์ที่ยี่สิบยังรวมกันกลุ่มของราชวงศ์ที่อยู่ในยุคที่เรียกว่า *ยุครามเสส* ราชวงศ์ดังกล่าวสถาปนาขึ้นโดยราชมนตรีฟาโรห์แรเมซีสที่ 1 ซึ่งฟาโรห์ฮอร์เอมเฮบทรงเลือกให้เป็นผู้สืบทอดพระราชบัลลังก์

## ประวัติราชวงศ์

### เบื้องหลังของราชวงศ์ที่สิบเก้า
ฟาโรห์นักรบในช่วงต้นราชวงศ์ที่สิบแปดแห่งอียิปต์ทรงต้องเผชิญกับการต่อต้านเพียงเล็กน้อยจากอาณาจักรใกล้เคียง ทำให้สามารถขยายขอบเขตอิทธิพลได้อย่างง่ายดาย แต่สถานการณ์ระหว่างประเทศได้เปลี่ยนไปอย่างสิ้นเชิงเมื่อสิ้นสุดราชวงศ์ ชาวฮิตไทต์ค่อยๆ ขยายอิทธิพลเข้าไปในซีเรียและคานาอันจนกลายเป็นอำนาจสำคัญในการเมืองระหว่างประเทศ ซึ่งเป็นอำนาจที่ทั้งฟาโรห์เซติที่ 1 และฟาโรห์รามเสสที่ 2 ซึ่งเป็นพระราชโอรสจะเผชิญหน้ากันในอนาคต

### ราชวงศ์ที่สิบเก้าแห่งอียิปต์

#### ฟาโรห์เซติที่ 1 และฟาโรห์รามเสสที่ 2
ราชอาณาจักรใหม่แห่งอียิปต์มาถึงจุดสูงสุดของอำนาจภายใต้การปกครองของฟาโรห์เซติที่ 1 และฟาโรห์รามเสสที่ 2 ("มหาราช") ซึ่งดำเนินการทางทหารต่อต้านชาวลิเบียและชาวฮิตไทต์อย่างจริงจัง โดยที่เมืองคาเดชถูกฟาโรห์เซติที่ 1 ยึดได้เป็นครั้งแรก ซึ่งตัดสินใจยอมจำนนต่อมูวาตัลลิที่ 2 แห่งฮิตไทต์ในสนธิสัญญาสันติภาพระหว่างอียิปต์กับฮิตไทต์ ต่อมาฟาโรห์รามเสสที่ 2 พยายามแก้ไขสถานการณ์ดังกล่าวไม่สำเร็จในปีที่ 5 ของพระองค์โดยเริ่มโจมตีที่คาเดช ในการดำเนินการทางทหารซีเรียครั้งที่สองใน 1274 ปีก่อนคริสตกาล พระองค์ทรงถูกจับได้ในการซุ่มโจมตีทางทหารครั้งแรกในประวัติศาสตร์ แต่ด้วยการมาถึงของเน'อะริน (ซึ่งเป็นกองกำลังพันธมิตรกับอียิปต์) ฟาโรห์รามเสสทรงสามารถรวบรวมกองกำลังของพระองค์และเปลี่ยนกระแสของการสู้รบกับชาวฮิตไทต์ ต่อมาฟาโรห์รามเสสที่ 2 ทรงได้รับผลประโยชน์จากความระหองระแหงภายในของชาวฮิตไทต์ ในช่วงปีที่ 8 และ 9 ของการครองราชย์ เมื่อพระองค์ทรงดำเนินการทางทหารต่อต้านการครอบครองในซีเรีย ทรงยึดเมืองคาเดชและบางส่วนของซีเรียตอนใต้ และบุกขึ้นไปทางเหนือถึงเมืองทูนิป ซึ่งไม่ทหารอียิปต์เข้าไปยังพื้นที่ดังกล่าวเลยเป็นเวลา 120 ปี ในที่สุดพระองค์ก็ยอมรับว่าการดำเนินการทางทหารต่อต้านชาวฮิตไทต์เป็นการระบายคลังและการทหารของอียิปต์ ในปีที่ 21 แห่งการครองราชย์ ฟาโรห์รามเสสทรงได้ลงนามในสนธิสัญญาสันติภาพฉบับแรกที่สุดกับกษัตริย์ฮัตตูซิลิที่ 3 ซึ่งเป็นผู้สืบทอดพระราชบัลลังก์ของกษัตริย์อูร์ฮิ-เทชุบ และด้วยการกระทำดังกล่าวความสัมพันธ์ระหว่างอียิปต์กับฮิตไทต์ก็ดีขึ้นอย่างมาก ฟาโรห์รามเสสที่ 2 ทรงอภิเษกสมรสกับเจ้าหญิงชาวฮิตไทต์สองคน โดยทรงอภิเษกสมรสกับเจ้าหญิงพระองค์แรกหลังจากเทศกาลเซดครั้งที่สองของพระองค์

#### ฟาโรห์เมอร์เนพทาห์และผู้ปกครองพระองค์อื่น ๆ
ราชวงศ์ที่สิบเก้าเสื่อมอำนาจลง เนื่องจากการแย่งชิงพระราชบัลลังก์ระหว่างรัชทายาทของฟาโรห์เมอร์เนพทาห์เพิ่มมากขึ้น เห็นได้ชัดว่าฟาโรห์อเมนเมสเซทรงแย่งชิงพระราชบัลลังก์จากพระราชโอรสและผู้สืบทอดพระราชบัลลังก์ของฟาโรห์เมอร์เนพทาห์พระนามว่า ฟาโรห์เซติที่ 2 แต่พระองค์ทรงปกครองอียิปต์เพียงสี่ปี หลังจากที่พระองค์เสด็จสวรรคต ฟาโรห์เซติที่ 2 ก็ทรงฟื้นคืนอำนาจและทำลายอนุสรณ์สถานส่วนใหญ่ของฟาโรห์อเมนเมสเซ ฟาโรห์เซติที่ 2 ทรงได้รับการรับใช้ในราชสำนักโดยอัครมหาเสนาบดีไบย์ ซึ่งแต่เดิมเป็นเพียง 'อาลักษณ์หลวง' แต่ได้กลายมาเป็นหนึ่งในบุรุษที่มีอำนาจมากที่สุดในอียิปต์อย่างรวดเร็ว โดยได้รับสิทธิพิเศษอย่างไม่เคยปรากฏมาก่อนในการสร้างสุสานของเขาเองในหุบเขาแห่งกษัตริย์ (เควี 13) ทั้งอัครมหาเสนาบดีไบย์และพระอัครมเหสีของฟาโรห์เซติที่ 2 นามว่า ฟาโรห์ทวอสเรต ต่างก็มีชื่อเสียงในทางลบในตำนานพื้นบ้านของอียิปต์โบราณ หลังจากการสวรรคตของฟาโรห์ซิพตาห์ พระนางทวอสเรตก็ทรงปกครองอียิปต์ต่อไปอีกสองปี แต่พระองค์พิสูจน์แล้วว่าไม่สามารถรักษาอำนาจของพระองค์ไว้ได้ท่ามกลางการสมรู้ร่วมคิดและการแสดงอำนาจที่ฟักตัวในราชสำนัก พระองค์น่าจะทรงถูกขับไล่ในการก่อกบฏที่นำโดยฟาโรห์เซทนัคห์เต ซึ่งเป็นผู้สถานปนาราชวงศ์ที่ยี่สิบแห่งอียิปต์

## รายพระนามฟาโรห์
ฟาโรห์แห่งราชวงศ์ที่สิบเก้าทรงปกครองเป็นเวลาประมาณ 110 ปี นับตั้งแต่ราว 1292 ถึง 1187 ปีก่อนคริสตกาล ฟาโรห์หลายพระองค์ทรงถูกฝังพระบรมศพอยู่ในหุบเขากษัตริย์ในธีบส์ (เควี) สามารถดูข้อมูลเพิ่มเติมได้ที่เว็บไซต์ Theban Mapping Project

## เส้นเวลาของราชวงศ์ที่สิบเก้าแห่งอียิปต์

ImageSize = width:800 height:auto barincrement:12
PlotArea  = top:100 bottom:100 right:100 left:100
AlignBars = early

DateFormat = yyyy
Period     = from:-1292 till:-1170
TimeAxis   = orientation:horizontal
ScaleMajor = unit:year increment:10 start:-1292

Colors     =
  id:canvas value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -1292 till: -1290 color:PA text:"Ramesses I (1292 BC – 1290 BC)"
  from: -1290 till: -1279 color:PA text:"Seti I (1290 BC – 1279 BC)"
  from: -1279 till: -1213 color:PA text:"Ramesses II (1279 BC – 1213 BC)"
  from: -1213 till: -1203 color:PA text:"Merneptah (1213 BC – 1203 BC)"
  from: -1203 till: -1199 color:PA text:"Amenmesse (1203 BC – 1199 BC)"
  from: -1203 till: -1197 color:PA text:"Seti II (1203 BC – 1197 BC)"
  from: -1197 till: -1191 color:PA text:"Siptah (1197 BC – 1191 BC)"
  from: -1191 till: -1189 color:PA text:"Twosret (1191 BC – 1189 BC)"
  barset:skip


## ระเบียงภาพ

File:Sethos I 01.jpg|เซติที่ 1
File:Abu Simbel 008.jpg|แรเมซีสที่ 2
File:Twosret.jpg|ทวอสเรต
File:Shabti of Siptah MET DP109391.jpg|ชวาบติแห่งซิพทาห์
File:BayIrsu.jpg|อัครมหาเสนาบดีไบย์
File:Turin statue of Seti II.jpg|เซติที่ 2


## ดูเพิ่ม

* รายพระนามพระราชโอรส-ธิดาในฟาโรห์รามเสสที่ 2

## อ้างอิง



19
หมวดหมู่:ก่อตั้งในศตวรรษที่ 13 ก่อนคริสตกาล
หมวดหมู่:สิ้นสุดในศตวรรษที่ 12 ก่อนคริสตกาล